Soomusfriis

pisi|Soomusemotiiv Amiens' katedraalilt, 13. sajand. Läbilõige ja eestvaade
Soomusfriis või soomusornament (saksa keeles Schuppenfrieshttps://www.architektur-lexikon.de/cms/lexikon/39-lexikon-f.html?start=40, Schuppenmusterhttp://www.beyars.com/kunstlexikon/lexikon_8107.html, prantsuse keeles écailles) on ehisliist või pinnakaunistus, mille ornamendi moodustavad näiliselt üksteist katvad soomusetaolised elemendid. Soomused võivad olla suunatud nii üles- kui allapoole, olla reljeefsed või maalitud.

Ornamenti on kasutatud juba antiikajal, eelkõige rikkalikkust ja toredust taotlevas Rooma arhitektuuris, samuti kohtab seda friisina romaani arhitektuuris Saksamaalhttp://www.1000-jahre-mainzer-dom.de/?8054, Austrias ja Prantsusmaal, kuigi palju harvem võrreldes näiteks siksak- või täringfriisiga. Pinnatäitena on soomusemotiiv kasutusel ka Prantsusmaa gooti arhitektuuris, näiteks katedraalide kontraforssidel ja fiaalidel"Dictionnaire raisonné de l’architecture française du XIe au XVIe siècle". Ka renessanss- ja barokkarhitektuuris ksutatakse soomusemotiivi rohkem pinna kaunistamiseks kui friisina.

Sarnase nimega, ent väljanägemiselt erinev ehisliist on soomuslitrimotiiv, kaunistuselement baroki mööblikunstis ja selle mõjutustega talupojamööblis. Sel on iseloomulik üksteist katvate soomuste kulgemine ühe reana paralleelselt friisi suunale.

 Pildid 

 Vaata ka 
 friis
 ehisliist

 Viited 

Kategooria:Arhitektuursed kaunistused
Kategooria:Ehisliistud